Slukfiske

Slukfiske er en del av en norsk sportsfisketradisjon. Fiske etter ørret, laks, gjedde og annen ferskvannsfisk med sluk har vært populært i mer enn hundre år. Også slukfiske i sjøen etter torsk, sei og annen saltvannsfisk har vært og er like populært.

Slukfiske utøves med haspelsnelle, åpen eller lukket, eller for den mer avanserte med multiplikatorsnelle og dertil tilhørende stang med en aksjon etter personlig ønske (fra helaksjon hvor hele stanga bøyer seg ved fast fisk til toppaksjon hvor den nedre delen av stanga er stivere og bare toppen bøyer seg).

Snøret kan være supersnøre (som Fireline) med stor bruddstyrke på selv svært tynne snører eller mer tradisjonelle nylonsnører. Selve sluken er som regel laget av metall og utføres i talløse varianter (form/farge/vekt) fra ulike fabrikanter.

Sportsfiske i Norge